Document ID: 31999D0572

ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Αυγούστου 1999
για την αποδοχή αναλήψεων υποχρεώσεων που προτάθηκαν στο πλαίσιο των διαδικασιών αντιντάμπινγκ σχετικά με τις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Δημοκρατίας της Κορέας, Μεξικού, Πολωνίας, Νότιας Αφρικής και Ουκρανίας
[κοινοποιηθείσα υπό τον αριθμό Ε(1999) 2701]
(1999/572/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλiου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως το άρθρο 8 παράγραφος 1,
Κατόπιν διαβουλεύσεων με τη συμβουλευπκή επιτροπή,
Εκτιμώντας τα ακόλουθα:
(1) Με τον κανονισμό (ΕΚ) αριθ. 362/1999(3), η Επιτροπή επέβαλε προσωρινούς δασμούς αντιντάμπινγκ στις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας και έκανε αποδεκτές τις αναλήψεις υποχρεώσεων που πρότειναν ορισμένοι εξαγωγείς στην Ουγγαρία και Πολωνία.
(2) Μετά την αποδοχή των προσωρινών μέτρων αντιντάμπινγκ, η Επιτροπή συνέχισε την έρευνα σχετικά με την πρακτική ντάμπινγκ, τη ζημία και το συμφέρον της Κοινότητας, σύμφωνα με το άρθρο 8 παράγραφος 6 του κανονισμού 384/96 (εφεξής "ο βασικός κανονισμός"). Τα οριστικά πορίσματα και συμπεράσματα της έρευνας αναφέρονται στον κανονισμό (ΕΚ) αριθ. 1796/1999 του Συμβουλίου για την επιβολή οριστικού δασμού στις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας και την περάτωση της διαδικασίας αντιντάμπινγκ σχετικά με τις εισαγωγές καταγωγής Δημοκρατίας της Κορέας(4).
(3) Η έρευνα επιβεβαίωσε τα προσωρινά συμπεράσματα σχετικά με την άσκηση ζημιογόνου ντάμπινγκ στις εισαγωγές καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας.
(4) Μετά τη θέσπιση των προσωρινών μέτρων αντιντάμπινγκ, ένας ινδός παραγωγός-εξαγωγέας, οι παραγωγοί-εξαγωγείς του Μεξικού και της Νότιας Αφρικής και ο ουκρανός παραγωγός-εξαγωγέας από κοινού με τις ουκρανικές αρχές πρότειναν επίσης αναλήψεις υποχρεώσεων ως προς τις τιμές, σύμφωνα με το άρθρο 8 παράγραφος 1 του βασικού κανονισμού.
(5) Οι όροι των εν λόγω αναλήψεων υποχρεώσεων, ιδίως οι ελάχιστες τιμές για τις εξαγωγικές πωλήσεις στην Κοι-νότητα που προτείνονται σ'αυτές, εξασφαλίζουν την εξάλειψη των ζημιογόνων επιπτώσεων της πρακτικής ντάμπινγκ που καθορίστηκαν στο πλαίσιο της παρούσας διαδικασίας αντιντάμπινγκ.
(6) Επιπλέον, δεδομένου ότι οι παραγωγοί-εξαγωγείς και οι ουκρανικές αρχές ανέλαβαν να υποβάλλουν κατά τακτά χρονικά διαστήματα στην Επιτροπή λεπτομερή στοιχεία σχετικά με τις πωλήσεις τους και οι πρώτοι εξ αυτών συμφώνησαν να μην συνάπτουν άμεσα ή έμμεσα αντισταθμιστικές συμφωνίες με τους πελάτες τους στην Κοινότητα, συνάγεται το συμπέρασμα ότι η Επιτροπή είναι σε θέση να παρακολουθεί αποτελεσματικά την τήρηση των εν λόγω αναλήψεων υποχρεώσεων.
(7) Όσον αφορά την ανάληψη υποχρεώσεων που πρότεινε ο ουκρανός παραγωγός-εξαγωγέας, το σύστημα αδειών εξαγωγής που θα εφαρμόζεται από τις ουκρανικές δημόσιες αρχές, καθ'όλη τη διάρκεια ισχύος της ανάληψης υποχρέωσης, θα εξασφαλίζει την τήρηση των διατάξεων της εν λόγω ανάληψης υποχρέωσης από όλες οι εισαγωγές στην Ευρωπαϊκή Ένωση που καλύπτονται από αυτήν.
(8) Βάσει των ανωτέρω, οι αναλήψεις υποχρεώσεων που πρότειναν ένας ινδός παραγωγός-εξαγωγέας, οι παραγωγοί-εξαγωγείς του Μεξικού και της Νότιας Αφρικής, καθώς και ο ουκρανός παραγωγός-εξαγωγέας, θεωρούνται αποδεκτές και, επομένως, η έρευνα μπορεί να περατωθεί όσον αφορά τους εν λόγω παραγωγούς-εξαγωγείς.
(9) Σε περίπτωση παραβίασης ή ανάκλησης των αναλήψεων υποχρεώσεων, μπορεί να επιβληθεί οριστικός δασμός αντιντάμπινγκ, σύμφωνα με το άρθρο 8 παράγραφοι 9 και 10 του βασικού κανονισμού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
1. Γίνονται αποδεκτές οι αναλήψεις υποχρεώσεων που πρότειναν οι παραγωγοί που αναφέρονται κατωτέρω, στο πλαiσιο της διαδικασίας αντιντάμπινγκ σχετικά με τις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας.
ΘΕΣΗ ΠΙΝΑΚΑ
2. Περατώνεται η έρευνα που έχει διεξαχθεί στο πλαίσιο της διαδικασίας αντιντάμπινγκ που αναφέρεται στην παράγραφο 1, όσον αφορά τα μέρη που κατονομάζονται στην εν λόγω παράγραφο.
Βρυξέλλες, 13 Αυγούστου 1999.

Labels: 1
3
4
5